open-index/open-wikipedia-markdown huggingface dataset:
Rammstein

**Rammstein** je njemačka hard rock i metal grupa. Osnovan je u Berlinu 1994. godine. Njihov muzički stil je teško definisati. Sami članovi grupe se smatraju predstavnicima *Tanzmetala* (njem. *Metal za ples*), a tekstovi njihovih pjesama imaju dosta morbidne i kontroverzne teme. Do danas su prodali više od 12 miliona albuma širom svijeta, od toga više od pola u Njemačkoj.
mini|desno|140px|Till Lindemann pjevač grupe Rammstein

## Diskografija 
### Albumi 
* Herzeleid - izdan 24. septembra 1995
* Sehnsucht - izdan 22. augusta 1997
* Live aus Berlin - izdan 31. augusta 1999
* Mutter - izdan 2. aprila 2001
* Reise, Reise - izdan 27. septembra 2004
* Rosenrot - izdan 27. oktobra 2005
* Völkerball - izdan 17. novembra 2006
* Liebe ist für alle da - izdan 2009
* Rammstein - izdan 2019
* Zeit - izdan 2022

### Singlovi 
* Du riechst so gut - album Herzleid - izdan 24. augusta 1995
* Seemann - album Herzleid - izdan 8. januara 1996
* Engel - album Sehnsucht - izdan 1. aprila 1997
* Du hast - album Sehnsucht - izdan 18. jula 1997
* Das Modell - cover - izdan 23. novembra 1997
* Stripped - cover - izdan 27. jula 1998
* Asche zu Asche - album Live aus Berlin - izdan 15. januara 2001
* Sonne - album Mutter - izdan 12. februara 2001
* Links 2 3 4 - album Mutter - izdan 14. maja 2001
* Ich will - album Mutter - izdan 10. septembra 2001
* Mutter - album Mutter - izdan 25. marta 2002
* Feuer frei! - album Mutter - izdan 14. oktobra 2002
* Mein Teil - album Reise, Reise - izdan 26. jula 2004
* Amerika - album Reise, Reise - izdan 13. septembra 2004
* Ohne dich - album Reise, Reise - izdan 22. novembra 2004
* Keine Lust - album Reise, Reise - izdan 28. februara 2005
* Benzin - album Rosenrot - izdan 7. oktobra 2005
* Rosenrot - album Rosenrot - izdan 16. decembra 2005
* Mann gegen Mann - album Rosenrot - izdan 3. marta 2006

## Vanjski linkovi 
* Oficijelna web stranica (njem)
* Linkovi o Rammsteinu na Open Music Project (engl.)

## Reference 
Kategorija:Njemačke heavy metal grupe
Kategorija:Muzičke grupe osnovane 1994.
.aero

**.aero** je najviši Internet domen. Dodjeljuje se web stranicama koje se odnose na avijatiku kao što su aero klubovi, avio-industrija, avio-saobraćaj i sl. i prva je generička internet domena koja je dodjeljena samo jednoj industriji. U upotrebi je od 2002 godine.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.
* Registry Operator webstranica
* List of .aero akreditovani registrari
* Dot Aero Council (savjet)
* SITA-in prijedlog za obnovu njihovog ugovora sa ICANN za .aero
* Javni komentari na obnovu .aero
* Sretnite registrare .aero domene
* NamesBeyond .aero akreditovani registrar
* Secura .aero akreditovani registrar

Kategorija:Najviši sponzorisani domeni
.asia

**.asia** je najviši Internet domen. Odobrena je za korištenje od strane ICANN 19. oktobra 2006 godine. Dodjeljuje se uglavnom web stranicama koje su regionalnog karaktera vezanog za Aziju, Australiju i Pacifik.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Najviši generički domeni
Kategorija:Najviši sponzorisani domeni
.biz

**.biz** je najviša internet domena. Dodjeljuje se uglavnom web stranicama koje se odnose na biznis, kao što su web stranice raznih kompanija ili privrednih subjekta. U upotrebi je od 2001 godine.

## Također pogledajte 
* Spisak ostalih najviših internetskih domena

## Reference 
## Vanjski linkovi 
*http://www.neustarregistry.biz/

Kategorija:Najviši generički domeni
.com

**.com** je generička internet domena (gTLD) koja se koristi na Internetskom Domain name systemu. Jedna je od originalnih najviših internet domena. Ustanovljena je u Januaru 1985 i prerasla je u najupotrebljavaniju najvišu internet domenu. Originalno, njome je upravljalo Ministarstvo odbrane Sjedinjenih Američkih Država.

## Najstarije .com domene 
## Također pogledajte 
* Spisak ostalih najviših internetskih domena

## Reference 
## Vanjski linkovi 
* http://www.iana.org/root-whois/com.htm 

Kategorija:Najviši generički domeni
Internetska domena

**Internetska domena** (en. *domain name*) jest ime koje identifikuje ime računara na internetu. Ta imena su komponente URL adrese za neku veb-stranicu, a sve veb-stranice su smještene na nekom računaru, odnosno serveru. Internetske domene sastoje se od imena i nastavka koje razdvaja tačka u obliku "ime_servera.domena.najviša_domena".

## Primjer 
http://www.wikipedia.org

U ovom slučaju http://www.wikipedia.org je URL adresa, wikipedia je ime domene (ili registrovana domena), a .org je najviša internetska domena.

## Također pogledajte 
* Najviši Internet domeni
* Spisak internetskih domena

## Reference 
## Vanjski linkovi 
Kategorija:Internet domeni
Hlorovodik

**Hlorovodik** ili *hidrogen hlorid* (HCl) je bezbojan gas. Njegov vodeni rastvor reaguje kiselo i naziva se hlorovodična kiselina (hloridna kiselina).

## Dobijanje
Sinteza hlorovodika ide po reakciji:

:H2 (g) + Cl2 (g)  &rarr; 2 HCl (g)

Smjesa vodika i hlora je eksplozivna, pa se ova dva gasa miješaju u momentu spaljivanja, što se postiže pomoću plamenika koji se sastoji od dvije koncentrične cijevi.

## Upotreba
* U proizvodnji hlorovodične kiseline
* U proizvodnji vinil i alkil hlorida
* U proizvodnji poluprovodnika

## Također pogledajte 
* Hidrohloridne soli

Kategorija:Spojevi hlora
Kalij-hidroksid

**Kalij-hidroksid** je jaka baza. To je čvrsta higroskopna supstanca, dobro rastvorljiva u vodi.

## Dobijanje 
Dobija se elektrolizom rastvora kalij-hlorida. Vodik se stvara kao nusproizvod na katodi, a na anodi se oksidira hlorid ion do elementarnog hlora:

:2 K+ (aq) + 2H2O (l) + 2e− → ↑H2 (g) + 2 KOH (aq)

:2 Cl– — 2e− → ↑Cl2 (g),

## Upotreba 
Upotrebljava se u poljoprivredi, prehrambenoj industriji, proizvodnji deterdženata, baterija itd.
mini|lijevo|Kalij hidroksid

Kategorija:Baze
Kategorija:Aditivi sa E-brojem
Najviši državni domeni

**Državni internet domeni** (eng. *Country code top-level domain* - *ccTLD*) su najviši Internet domeni koji se koriste ili su rezervisani za neku državu ili zavisnu teritoriju. Najviši internet domeni državnih kodova su sačinjeni od dva slova i većina njih se poklapa sa ISO 3166-1 standardom državnih kodova.

Svi ASCII ccTLD identifikatori su dugi dva slova, a svi domeni najvišeg nivoa sa dva slova su ccTLD-ovi.

Godine 2018., Agencija za dodijeljene internetske brojeve (IANA) započela je implementaciju internacionaliziranih domena najvišeg nivoa s nacionalnim kodovima, koje se sastoje od izvornih znakova jezika kada se prikazuju u aplikaciji krajnjeg korisnika. Kreiranje i delegiranje ccTLD-ova opisano je u , što odgovara ISO 3166-1 alpha-2 nacionalnim kodovima. Dok gTLD-ovi moraju poštovati međunarodne propise, ccTLD-ovi podliježu zahtjevima koje određuje korporacija za regulaciju naziva domena svake zemlje. Sa preko 150 miliona registracija naziva domena od 2022. godine, ccTLD-ovi čine oko 40% ukupne industrije naziva domena.

## Također pogledajte 
* Spisak najviših internetskih domena

## Reference 

Kategorija:Državni kodovi
.рф

**.рф** () jest ćirilična internet domena za Rusiju.

Rusija trenutno koristi domenu .ru

Domena .рф se počela koristiti 13. maja 2010. i prve dvije adrese na koje se može pristupiti su http://президент.рф(http://президент.рф) (*predsjednik*) and http://правительство.рф(http://правительство.рф) (*vlada*).

## Također pogledajte 
* .ru
* .su
* .eu
* .бг
* .kz
* .срб
* .укр

## Reference 
Kategorija:Najviši državni domeni
Kategorija:Rusija
Trastámara

**Dinastija Trastámara** je bila kraljevska dinastija porijeklom sa Pirinejskog poluotoka, čiji su članovi vladali Kastiljom od 1369. do 1504. godine, Aragonijom od 1412. do 1516. godine, Navarrom od 1425. do 1516. godine, te Napuljem od 1458. do 1501. godine.

## Porijeklo 
Dinastija je dobila ime po tituli grofa od Trastámare, koju je nosio Henrik II, kralj Kastilje, prije nego je 1369. dospio na prijestolje nakon građanskog rata koji se završio smrću njegovog brata Petra. Henrik II je bio vanbračni brat kralja Petra s očeve strane, te je dinastija Trastámara tako vanbračni ogranak Burgundske dinastije.

## Vladavina 
Glavna karakteristika svih članova ove dinastije je ponovno jačanje monarhističkog autoriteta i ekonomski razvoj koji je podsticala buržoazija. Smatraju se jednom od prvih autoritarnih monarhija. Uspjeli su da uvedu evropsku diplomatiju u Kastilju, modernizujući je i pretvorivši je u silu sposobnu da nametne svoju hegemoniju na Iberijsko poluostrvo.

Dinastija Trastamara je okupirala aragonsko prijestolje putem Dogovora iz Kaspe, 1412. godine. Ovim sporazumom se završila borba oko prijestolja, nastala nakon smrti kralja Martina, 1410. godine.

## Izumiranje 
Nasljednik mlađeg ogranka dinastije, Ferdinand II, kralj Aragonije, oženio je nasljednicu starijeg ogranka dinastije, Izabelu I, kraljicu Kastilje. Oni su imali četiri kćeri i jednoga sina koji ih nije nadživio, pa je posljednji vladar ove dinastije bila njihova kćerka Ivana, kraljica Kastilje i Aragonije. Pošto se udala za Filipa IV, vojvodu Burgundije, španska prijestolja nakon njene smrti 1555. godine zauzima austrijska dinastija Habsburg.

Dinastija je opstala sve do 1637. godine u vidu potomaka infanta Henrika, trećeg sina aragonskog kralja Ferdinand I, kralj Aragonije. Posljednji muški član dinastije bio je Henrikov praunuk, Franjo, 3. vojvoda od Segorbe, čija je smrt 1575. godine osudila dinastiju na izumiranje. Trastámare su u potpunosti izumrle smrću Franjine sestre Ane 1637. godine.

## Porodično stablo 
Kategorija:Španske dinastije
*
.cat

mini|desno|100px|Logo domene
**.cat** je najviša internet domena. Dodjeljuje se web stranicama koje su sa katalonskog područja i koje su pisane katalonskim jezikom. U upotrebi je od septembra 2005 godine. Domena je sponzorirana. U novembru 2011. je bilo preko 50.000 adresa sa ovom domenom.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* http://www.domini.cat/
* https://web.archive.org/web/20120223152005/http://firstmonday.org/htbin/cgiwrap/bin/ojs/index.php/fm/article/viewArticle/1305/1225

Kategorija:Najviši sponzorisani domeni
.coop

mini|desno|200px|Coop logo
**.coop** je sponzorirana, najviša internet domena. Dodjeljuje se striktno kooperativnim organizacijama i organizacijama koje promoviraju i podržavaju ko-operacije. U upotrebi je od 30. januara 2002. godine.
Sponzor domene je **DotCooperation LLC** (također poznata i kao dotCoop).

## Također pogledajte 
* Spisak ostalih najviših internetskih domena

## Reference 
## Vanjski linkovi 
* http://www.iana.org/root-whois/coop.htm 
* http://www.nic.coop/
* https://web.archive.org/web/20110113042342/http://www.coop/registrars.aspx

Kategorija:Najviši sponzorisani domeni
.edu

**.edu** je najviša internet domena koja se striktno dodjeljuje web stranicama obrazovnih institucija, kao što su fakulteti, univerziteti i slično. U upotrebi je od januara 1985 godine i jedna je od šest najstarijih najviših internet domena. Obrazovne institucije u BiH pored domene .edu sadrže i dodatak državne internet domene .ba, naprimjer *muzickasa.edu.ba* je domena registrovana za srednju muzičku školu u Sarajevu.
mini|**DotEDU logo**
Ime domena **.edu** je sponzorisana domena najvišeg nivoa (sTLD) u sistemu imena domena na Internetu. Domena je implementirana 1985. godine kako bi se stvorila hijerarhija imena domena za organizacije sa fokusom na obrazovanje. U to vrijeme bio je otvoren za registraciju za subjekte iz bilo kojeg regiona. Od 2001. godine, novi registranti za nazive domena drugog nivoa moraju biti institucije visokog obrazovanja povezane sa Sjedinjenim Državama.

## Historija 
Domena *edu* je implementirana u aprilu 1985. godine kao generička domena najvišeg nivoa. Šest univerziteta su bili prvi upisnici tog mjeseca. UCLA je bila među ovom grupom prvih škola koje su imale registrovane URL adrese. I dok je prva ARPAnet poruka poslana sa UCLA na Stanford, Stanford nije imao njihov URL registrovan tek pola godine nakon ovih prvih škola, postavši 18. .edu sajt.

## Najstarije .edu domene 
* columbia.edu
* purdue.edu
* rice.edu
* ucla.edu

## Također pogledajte 
* Spisak ostalih najviših internetskih domena
## Reference 
## Vanjski linkovi 
* https://web.archive.org/web/20090105211600/http://www.educause.edu./edudomain/
* http://tools.ietf.org/html/rfc1591 
* http://www.iana.org/domains/root/db/edu.html

Kategorija:Najviši sponzorisani domeni
The DEFinition

***The DEFinition*** je 10ti album Američkog repera LL Cool J’a kod produkcijske kuće Def Jam Recordings. Album je izdan 2004 godine i dostigao #4 mjesto na Američkoj top-listi. Iako je album debutirao na #5 mjestu u top-listi samo je dostigao **Zlatni** status u Americi.

## Spisak pjesama
Kategorija:Albumi LL Cool J-ja
Kategorija:Albumi iz 2004.
.info

mini|desno|200px|.info logo
**.info** je najviša internet domena. Dodjeljuje se uglavnom web stranicama informativnog sadržaja, a dozvoljeno je koristiti i u druge svrhe i može je zakupiti svaka osoba ili organizacija. Nastala je, kao sedma po redu najviša internet domena, 2003 godine.
mini|.info logo
**.info** je generička domena najvišeg nivoa (gTLD) u sistemu imena domena (DNS) na Internetu. Ime je izvedeno iz riječi *informacija*, iako zahtjevi za registraciju ne propisuju određenu svrhu.

*Podaci o* TLD-u su uslijedili nakon ICANN -ove visoko publicirane objave krajem 2000. godine o postupnom izdavanju sedam novih generičkih domena najvišeg nivoa. Događaj je bio prvi dodatak velikih gTLD-ova otkako je sistem naziva domena razvijen 1980-ih. Sedam novih gTLD-ova, odabranih od preko 180 prijedloga, djelimično je trebalo ukloniti pritisak na  domenu.

Statistike tvrde da je bila najuspješnija internet domena jer je za samo 4 godine, do 2007, zakupljeno preko 4 miliona domena sa .info nastavkom.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* .info Registry Agreement with ICANN
* Domebase, stranica sa komentarima i studijama u vezi pokretanja .info

Kategorija:Najviši generički domeni
Reykjavík

**Reykjavík** je glavni i ujedno najveći grad Islanda. Prema podacima iz 2007. godine u gradu je živjelo 117.721 stanovnika. Smješten na zapadnoj obali Islanda, Reykjavík je osnovao u 9. vijeku jedan norveški viking koji ga je nazvao *zaliv koji se dimi*, zbog toplih para koje su se dizale u blizini. Reykjavík je industrijski i lučki grad u kojem živi većina islandskoga stanovništva u savremenim gradskim četvrtima s prostranim zelenim površinama, sa živopisnim kutićima i niskim kućama prekrivenim raznobojnim limenim krovovima. Najvažnije građevine su zgrada Parlamenta i luteranska katedrala Hallgrimskirkja. Reykjavík je također živahno kulturno središte sa bogatim noćnim životom. Univerzitetski je centar.

## Gradovi partneri 
Gradovi partneri Reykjavíka su:
*  Kopenhagen, Danska
*  Helsinki, Finska
*  Nuuk, Grenland
*  Kingston upon Hull, Ujedinjeno Kraljevstvo
*  Oslo, Norveška
*  Seattle, SAD
*  Stockholm, Švedska
*  Sankt Peterburg, Rusija
*  Tórshavn, Farska ostrva
*  Vilnius, Litvanija
*  Winnipeg, Kanada

## Reference 
## Vanjski linkovi 
* 

Kategorija:Glavni gradovi evropskih država
Kategorija:Gradovi u Islandu
Kategorija:Reykjavík
Todd Smith (album)

***Todd Smith*** je LL Cool J’ov 12’ti album. Izdan je 2006 godine gdje je debitirao na #6 mjestu Američke top liste prodajući više od 116.000 kopija i postižući “zlatni” status u Americi.
LL Cool J je na ovom albumu sarađivao sa raznim umjetnicima kao što su Pharrell Williams, Juelz Santana, Teairra Mari, Ginuwine, Mary J. Blige, 112 (band), Mary Mary, Ryan Toby ( iz grupe City High) i Freeway (reper).
Prvi singl sa albuma je bio "Control Myself" sa pjevačicom Jennifer Lopez koji je producirao Jermaine Dupri. Video spot za ovaj singl je snimio Hype Williams u New Yorku. Originalno je singl trebao biti u saradnji sa Fergie (iz grupe The Black Eyed Peas) ali se nisu mogli složiti u vezi novca i to je rezultiralo zamjenom sa Jennifer Lopez. 

Iako je album debutirao na #6 mjestu u top-listi, spao je nakon 6 sedmica sa nje. Sa tim je “Tod Smith” LL Cool J’ov jedini album koji nije dostigao platinski status u Americi. Širom svijeta je prodano preko 367.000 kopija ovog albuma. 

## Spisak pjesama
# "It's LL And Santana"  **(feat. Juelz Santana)** (Producent Shea Taylor)
# "Control Myself"  **(feat. Jennifer Lopez)** (Producent Jermaine Dupri)
# "Favorite Flavor"  **(feat. Mary J. Blige)** (Producent Trackmasters)
# "Freeze"  **(feat. Lyfe Jennings)** (Producent LL Cool J)
# "Best Dress"  **(feat. Jamie Foxx)** (Producent The Neptunes)
# "Preserve the Sexy"  **(feat. Teairra Mari)** (Producent Keezo Kane)
# "What You Want"  **(feat. Freeway)** (Producent The Narcotics)
# "I've Changed"  **(feat. Ryan Toby)** (Producent Trackmasters)
# "Ooh Wee"  **(feat. Ginuwine)** (Producent Scott Storch)
# "#1 Fan"  (Producent Trackmasters)
# "Down the Aisle"  **(feat. 112)** (Producent Trackmasters)
# "We're Gonna Make It"  **(feat. Mary Mary)** (Producent Bink)
# "So Sick (Remix)"  **(feat. Ne-Yo)** (Producent Trackmasters) (Bonus pjesma na američkoj verziji albuma)

Kategorija:Albumi LL Cool J-ja
Kategorija:Albumi iz 2006.
Jablanica (čvor)

**Bosna i Hercegovina**:
* Jablanica, grad i općina u Bosni i Hercegovini
* Jablanica (Čelić), naselje u općini Čelić
* Jablanica (Gradiška), naselje u općini Gradiška
* Jablanica (Lopare), naselje u općini Lopare
* Jablanica (Maglaj), naselje u općini Maglaj
* Jablanica (Tešanj), naselje u općini Tešanj
* Jablanica (Trnovo, Republika Srpska), naselje u općini Trnovo
* Jablanica (Višegrad), naselje u općini Višegrad
* Jablanica (Sava), rijeka u BiH, desna pritoka Save

**Bugarska**:
* Jablanica (Loveč), grad u Bugarskoj
* Jablanica (općina), općina u Bugarskoj

**Crna Gora**:
* Jablanica (Rožaje), naselje u općini Rožaje

**Kosovo**:
* Jablanica (Kosovo), naselje na Kosovu

**Sjeverna Makedonija**:
* Jablanica (Sjeverna Makedonija), planina u Sjevernoj Makedoniji

**Slovenija**:
* Jablanica (Ilirska Bistrica), naselje u općini Ilirska Bistrica, regija Primorsko-notranjska
* Jablanica (Sevnica), naselje u općini Sevnica, regija Posavska
* Spodnja Jablanica, naselje u općini Šmartno pri Litiji, regija Srednja Slovenija
* Zgornja Jablanica, naselje u općini Šmartno pri Litiji, regija Srednja Slovenija

**Srbija**:
* Jablanica (Južna Morava), rijeka u Srbiji, lijeva pritoka Južne Morave
Mali medvjed (sazviježđe)

**Mali medvjed**, **mala kola** ili **Ursa Minor** je sazviježđe vidljivo sa sjeverne zemaljske hemisfere, a sastoji se od sedam velikih zvijezda, od kojih je najznačajnija Sjevernjača (lat. Alpha Ursae Minoris). Mali medvjed je gotovo potpuno okružen sazviježđem Zmaj.

## Posebne karakteristike
* Promjenljive zvijezde: Alfa UMi, Epsilon UMi 
* Dvostruke zvijezde: Gama UMi, 5 UMi 

## Također pogledajte
Volar
## Reference
Kategorija:Sazviježđa
.jobs

mini|desno|200px|Domena .jobs
**.jobs** je najviša internet domena. Dodjeljuje se striktno web stranicama agencija za zapošljavanje kao i ostalim webstranicama koje sadrže informacije o zaposlenju. Uslovi za zakup ove domene su striktni i domenu je nemoguće automatski zakupiti kao .com, što znači da je potrebno čekati na određena odobrenja. U upotrebi je od 2005 godine.

Society of Human Resource Management (SHRM) je sponzorska organizacija za .jobs. Ovo društvo je najveća svjetska organizacija za upravljanje ljudskim resursima.

Registrator je http://goto.jobs/

## Također pogledajte 
* Spisak ostalih najviših internetskih domena

## Vanjski linkovi 
* http://forum.icann.org/lists/jobs-phased-allocation/

Kategorija:Najviši sponzorisani domeni
Destilacija

**Destilacija** je fizikalni proces razdvajanja tečnih supstanci na osnovu razlike u tački ključanja. Najranija primjena destilacije je povezana sa proizvodnjom alkoholnih pića i esencijalnih ulja iz prirodnih preparata. Riječ destilacija potiče od latinske riječi *destillare*, što znači kapati i odnosi se na kapanje kondenzata.

mini|Laboratorijska aparatura za frakcionu destilaciju:1.plamenik; 2.balon okruglog dna; 3.kolona za frakcionisanje;4.termometar; 5.voda (izlaz); 6.hladilo; 7.voda(ulaz); 8.kondenzat

## Frakciona destilacija 
Prilikom zagrijavanja smjese tečnosti A i B, nastaće gasovita faza koja je u ravnoteži sa tečnom fazom. Gasovita faza biće više obogaćena isparljivijom komponentom, a tečna faza manje isparljivom. Na ovaj način ne dolazi do potpunog razdvajanja. Da bi se razdvajanje poboljšalo, potrebno je obogaćenu gasovitu fazu kondenzovati, a zatim taj kondenzat ponovo destilovati. Svakim ponavljanjem se dobija gasovita faza koja je više obogaćena isparljivijom komponentom. Ovakav postupak se naziva *frakciona destilacija*.
Kolona za frakcionisanje je duga vertikalna cijev, koja sadrži niz ploča poredanih jedna iznad druge, koje se nazivaju tavanima.

## Prečišćavanje supstanci destilacijom 
Supstance koje se ne razlažu pri zagrijavanju prečišćavaju se destilacijom pod normalnim pritiskom. Supstanca se zagrijava i prevodi u gasovito stanje, a nastala para prolazi kroz hladilo i kondenzira se u tečnost. Ako je supstanca podložna degradaciji pri višim temperaturama, prečišćava se *destilacijom pod sniženim pritiskom* (*vakuum destilacija*). To se postiže snižavanjem pritiska pomoću vakuum-pumpe, pa supstanca ključa na nižoj temperaturi. Supstance koje se ne miješaju s vodom mogu se prečišćavati *destilacijom s vodenom parom*, čime se omogućava da supstanca isparava na nižoj temperaturi.

## Također pogledajte 
* Sublimacija (fizika)

## Reference 
Kategorija:Analitička hemija
Kategorija:Separacijski procesi
Kategorija:Destilacija
Redoks-reakcija

**Redoks reakcija** je hemijska reakcija kod koje dolazi do promjene oksidacijskog stanja reagujućih supstanci.

**Oksidacija** je gubitak (otpuštanje) elektrona, npr:

Na → Na+ + e-

U ovoj reakciji atom natrijuma je otpustio elektron, dakle oksidirao se. Supstanca koja se oksidirala naziva se *redukcijsko sredstvo*, zbog toga što omogućava da se druga supstanca pomoću otpuštenih elektrona **reducira**.

**Redukcija** je primanje elektrona, npr:

Cl2 + 2e- → 2Cl-

U ovom slučaju, molekula hlora se redukovala (primila elektrone). Supstanca koja se redukovala je *oksidacijsko sredstvo*, zato što oduzima elektrone od druge supstance (omogućava **oksidaciju** druge supstance).
## Također pogledajte 
*Reducens

Kategorija:Hemijske reakcije

Kategorija:Reakcijski mehanizmi
Kategorija:Hemija tla
Obradović

**Obradović** predstavlja staro hrvatsko prezime. Potiče sa juga Hercegovine, tačnije iz Popova Polja, iz sela **Sedlari**. Predstavlja prezime koje broji najviše članova u selu, koji su sada raseljeni pretežno u Trebinju i drugim krajevima. Smatra se da su u ove krajeve došli njihovi preci iz Nikšićke župe iz Crne Gore oko 1750. godine.

## Također pogledajte 
## Vanjski linkovi 
## Reference 
Kategorija:Hrvatska prezimena
Kategorija:Srpska prezimena
Kategorija:Crnogorska prezimena
.gov

mini|Logo .gov
**.gov** je najviša internet domena koja se striktno dodjeljuje web stranicama Vladinih ustanova. Jedna je od šest najstarijih najviših internet domena. 
mini
Ime domena **gov** je sponzorisana domena najvišeg nivoa (sTLD) u sistemu imena domena na Internetu. Naziv je izveden od riječi *vlada*, što ukazuje na njegovu ograničenu upotrebu od strane državnih subjekata. TLD- om upravlja Agencija za sajber sigurnost i sigurnost infrastrukture (CISA), sastavni dio Ministarstva domovinske sigurnosti Sjedinjenih Država.

.gov je jedan od originalnih šest domena najvišeg nivoa, definisanih u RFC 920. Iako je „prvobitno namijenjen bilo kakvoj vladinoj kancelariji ili agenciji“, samo državni entiteti sa sjedištem u SAD-u mogu registrovati nazive domena .gov, što je rezultat toga što Internet potiče kao istraživačka mreža koju sponzorira vlada SAD.

Vladine ustanove u BiH pored domene .gov sadrže i dodatak državne internet domene .ba, naprimjer *fbihvlada.gov.ba* je domena registrovana za Vladu Federacije BiH.

## Reference 
## Također pogledajte 
* Spisak ostalih najviših internetskih domena

## Vanjski linkovi 
* http://www.iana.org/root-whois/gov.htm 
* http://tools.ietf.org/html/rfc920
* http://tools.ietf.org/html/rfc2146

Kategorija:Najviši sponzorisani domeni
Górnik Zabrze

**Górnik Zabrze** je poljski nogometni klub iz Zabrza.
]]
## Uspjesi 
* **Šampion Poljske** (14): 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988
* **Poljski Kup** (6): 1965, 1968, 1969, 1970, 1971, 1972
* **Poljski Superkup** (1): 1988

## Igrači 2020/21 
### Trenutni sastav 
* Górnik ekipa 2020 na 90minut.pl

## Poznati igrači 
*  Igor Angulo
*  Jerzy Brzęczek
*  Jerzy Gorgoń
*  Ryszard Komornicki
*  Kamil Kosowski
*  Włodzimierz Lubański
*  Arkadiusz Milik
*  Andrzej Niedzielan
*  Stanisław Oślizło
*  Ernest Pol
*  Andrzej Szarmach
*  Zygfryd Szołtysik
*  Jan Urban
*  Tomasz Wałdoch
*  Józef Wandzik

## Vanjski linkovi 
* Službena stranica
* Górnik na zvaničnoj stranici gornik.zabrze.net.pl
* Górnik Zabrze na 90minut.pl

Kategorija:Nogometni klubovi u Poljskoj
Kategorija:Nogometni klubovi osnovani 1948.
Neopentan

**Neopentan** (po IUPACu - **2,2-dimetil-propan** ili **dimetil-propan**) je zasićeni ugljikovodik (alkan) s 5 atoma ugljika. Neopentan je veoma zapaljiv gas pri standardnim uslovima (20 Co, 1 atm.), a lahko se kondenzuje u veoma hlapljivu tekućinu pri nižim temperaturama ili kada se kompresuje s većim pritiskom.

## Nomenklatura 
IUPAC je zadržao trivijalno ime *neopentan*, iako je njegovo sistematsko ime dimetilpropan. Prefiks 2,2- nije neophodan pošto ne postoje izomeri ove molekule sa identičnim imenom *dimetil propan*. Ukoliko se na ovu molekulu vežu druge funkcionalne grupe, onda se upotrebljava nastavak **neopentil-**.
lijevo|mini|180px|3D prikaz molekule neopentana

## Izomeri 
Neopentan ima dva strukturna izomera sa istom molekularnom formulom (C5H12), pentan i izopentan.

## Reference 
* R.Panico i W. H. Powell: *A Guide to IUPAC Nomenclature of Organic Compounds* 1994, Oxford, Blackwell Science, 
* Evropski hemijski biro
* Neopentan u 3D

## Reference 
Kategorija:Alkani
Jakov V, kralj Škota

**Jakov V** (10/11/15. april 1512 - 14. decembar 1542) bio je kralj Škota od 9. septembra 1513. godine, pa do svoje smrti 1542. godine.

## Djetinjstvo 
U trenutku svog rođenja bio je jedino dijete, te tako prijestolonasljednik, kralja Jakova IV. Majka mu je bila Margareta Tudor, kćerka engleskog kralja Henrika VII.

Postao je kralj kao jednogodišnja beba kada je njegov otac poginuo u bici kod Floddena. Tokom njegovog djetinjstva zemljom su upravljali regenti. Očeva oporuka postavila je njegovu majku na mjesto regenta, ali ista je Margaretu lišila te pozicije kada se ona preudala. Sljedeći regent bio mu je rođak, John Stewart.

## Samostalna vladavina 
Godine 1525. pod svoje skrbništvo ga je uzeo očuh, Archibald Douglas, tri ga godine držao kao zatvorenika i u njegovo ime upravljao kraljevstvom, sve dok ga njegova žena, Jakovljeva majka Margareta, nije zbacila s ove pozicije. Dvanaestogodišnji Jakov je tada preuzeo izvršnu vlast, sa majkom na mjestu glavnog savjetnika. Njegova prva odluka kao kralja sastojala se od uklanjanja očuha sa političke scene.

Nije podnosio heretike, te naredio pogubljivanja mnogih podržavaoca crkvenih reformi. Majčina smrt ostavila ga je slobodnog da prekrši sklopljeni mir sa Engleskom.

## Bračni život i potomstvo 
Još prije dvadesete godine začeo je devetero vanbračne djece. Dana 1. januara 1537. godine oženio je Magdalenu od Francuske, kćerku francuskog kralja Franje I i bretonske vojvotkinje Klaudije, kao još jednu potvrdu tradicionalne škotsko-francuske alijanse. Nakon njene smrti mjesec dana kasnije, oženio je drugu Francuskinju, Mariju od Guisea. Par je imao dva kratkovječna sina, te jednu kćerku koja će Jakova naslijediti kao Marija I.

## Smrt 
Doživio je nervni slom nakon izgubljene bitke, a njegovom stanju nije pomogla ni vijest o rođenju kćerke, umjesto očekivanog muškog nasljednika. Umro je od posljedica nervnog sloma, 8. decembra 1542.

Kategorija:Kraljevi Škotske
Kategorija:Stuarti
James Coburn

**James Coburn** (31. august 1928. Lorel, Nebraska - 18. novembar 2002. Beverlly Hills Kalifornija),  je bio američki filmski i televizijski glumac. Coburn se pojavio u skoro 70 filmova i imao je više od 100 televizijskih nastupa tokom svoje 45-godišnje karijere, i igrao je širok raspon uloga; osvojio je Oscara za najbolju sporednu mušku ulogu Glena Whitehousa u filmu Grad zločina. Sposoban, grubo isklesani vodeći glumac, njegov zubat osmijeh i mršavo tijelo učinili su ga da bude savršena junačina u brojnim vodećim i sporednim ulogama vesterna i akcijskih filmova, kao što su: Sedmorica veličanstvenih, Pakao je za heroje, Veliki bijeg, Major Dundee, Naš čovjek Flint, Za šaku dinamita, Pat Garrett i Billy the Kid i Željezni križ. Tokom kasnih 1960-ih i ranih 1970-ih on će njegovati imidž koji je sinonim za "smirenog" junaka, i zajedno s takvim savremenicima kao što su Lee Marvin, Steve McQueen i Charles Bronson, postao je jedan od istaknutih "tvrdih momaka" glumaca svog vremena. Također se zna da je bio Jeet-Kune Do učenik Brus Lija. Coburn je sin Mylet S. (djevojački Johnson) i Jamesa Harrisona Coburna, Jr., vlasnika garažne firme koja je bila propala zbog Velike depresije. Coburn je od škotsko-irskog porijekla kao i švedskog.

## Izabrana filmografija 
* 1960 - *Sedmorica veličanstvenih*
* 1962 - *Pakao je za heroje*
* 1963 - *Šarada*
* 1963 - *Veliki bijeg*
* 1965 - *Major Dundee*
* 1966 - *Naš čovjek Flint*
* 1971 - *Za šaku dinamita*
* 1973 - *Pat Garrett i Billy the Kid*
* 1975 - *Zagrizi metak*
* 1977 - *Željezni krst*
* 1994 - *Maverick*
* 1998 - *Grad zločina*

## Vanjski linkovi 
* 

## Reference 
Kategorija:Rođeni 1928.
Kategorija:Umrli 2002.
Kategorija:Američki glumci
Kategorija:Amerikanci porijeklom iz Ulstera
Kategorija:Amerikanci porijeklom iz Švedske
Kategorija:Biografije, Laurel (Nebraska)
.mil

mini|desno|200px|logo
**.mil** je najviša internet domena koja se striktno dodjeljuje web stranicama vojnih snaga Sjedinjenih Američkih Država. Jedna je od najstarijih najviših internet domena i u upotrebi je od 1985 godine.

Ime domene **mil** je sponzorisana domena najvišeg nivoa (sTLD) u sistemu imena domena na Internetu za Ministarstvo odbrane Sjedinjenih Država i njegove podružnice ili pridružene organizacije. Ime je izvedeno od *military* *(vojske)* . Bio je to jedan od prvih domena najvišeg nivoa, kreiran u januaru 1985.

Sjedinjene Države su jedina zemlja koja ima domenu najvišeg nivoa za svoju vojsku, što je naslijeđe uloge američke vojske u stvaranju interneta. Druge zemlje često koriste domene drugog nivoa u tu svrhu, npr. *mod.uk* za Ministarstvo odbrane Ujedinjenog Kraljevstva. Kanada koristi *norad.mil* sa Sjedinjenim Državama jer zajedno upravljaju Sjevernoameričkom komandom za zračno-svemirsku odbranu .

Uprkos tome što ima namjensku domenu najvišeg nivoa, američka vojska također koristi com domene za neke od svojih stranica za regrutaciju, kao što je goarmy.com, kao i za web stranicu Komesarijata odbrane www.commissaries.com i većinu neaprisiranih sredstava fondova kao što su vojne MWR organizacije i vojne razmjene. Također, vojska koristi *edu* domene za svoje službene akademije: Vojna akademija Sjedinjenih Država, Akademija obalske straže Sjedinjenih Država, Pomorska akademija Sjedinjenih Država i Akademija ratnog zrakoplovstva Sjedinjenih Američkih Država mogu se pristupiti korištenjem *edu* ili *mil* domena. Zvanične atletske programske stranice tri akademije koje su članice NCAA Divizije I (Vojska, Mornarica, Vazduhoplovstvo) koriste *com* domene, kao i Obalsku stražu, koja je članica NCAA Divizije III. Samo Ministarstvo odbrane koristi *gov* za svoju početnu stranicu, sa najmanje tri domena drugog nivoa unutar *mil* (*odbrana*, *dod* i *pentagon*) koji preusmjeravaju na ime njegovog domena *www.defense.gov* .

Obalska straža Sjedinjenih Američkih Država, kao i druge vojne službe, koristi domen *mil*, iako za vrijeme statutarnog mirnodopskog vremena služba potpada pod Ministarstvo domovinske sigurnosti Sjedinjenih Država.

## Također pogledajte 
* Spisak ostalih najviših internetskih domena
## Reference 

## Vanjski linkovi 
* https://web.archive.org/web/20110621074912/http://www.nic.mil/

Kategorija:Najviši sponzorisani domeni
Grb Američke Samoe

mini|desno|200px|Grb Američke Samoe
**Grb Američke Samoe** se bazira na tradicionalnom lokalnom dizajnu. Većina motiva na grbu su motivi polinežanske mitologije i kulture. Mušilica (alat za tjeranje muha) predstavlja mudrost, a štap (To'oto'o) predstavlja autoritet. Oba simbola koriste poglavice prilikom javnih govora ukazujući na njihov rang. Tanoa (zdjela za kahvu) predstavlja služenje poglavici. Tapa, ukrasna odjevna pozadina predstavlja umjetnost naroda Samoe. U gornjem dijelu grba nalazi se natpis "*Seal of American Samoa - 17 april 1900*" (Grb Američke Samoe - 17. april 1900.) s datumom kada je Samoa postala teritorija SAD-a, a u donjem dijelu moto "*Samoa Ia Muamua Le Atua*" ("Samoa, neka je Bog prvi").

Grb je u Predstavničkom domu SAD-a 2. marta 1985. unio delegat Fofo Iosefa Fiti Sunia, koji je podnio zahtjev za predstavljanje grba u novembru 1981. Umjetničko djelo izradilo je osoblje koje je radilo za arhitektu Washington D.C. 

## Također pogledajte 
* Zastava Američke Samoe

## Reference 
Američka Samoa
Kategorija:Američka Samoa
Stuart (dinastija)

Dinastija **Stuart** je bila škotska, a kasnije i engleska i irska, te naposljetku britanska kraljevska dinastija. Prvobitno nazvana **Stewart**, ime dinastije je galicizirano za vrijeme boravka Marije Stuart u Francuskoj.

Na škotsko prijestolje došli su 1371. godine, kada je krunu Škota naslijedio Robert II. Kada je istu krunu preuzela Marija I, očekivalo se da će nakon njene smrti Stewarte zamijeniti dijete iz dinastije Marijinog muža. Međutim, kako je Mariju naslijedio njen jedini sin, Jakov VI, rođen iz njenog drugog braka sa Henrikom Stuartom, dinastija je ostala nepromjenjena.

Godine 1603. umire Elizabeta I, kraljica Engleske, ne ostavivši potomke. Kako je ona bila posljedni Tudor, a njen najbliži srodnik, škotski kralj Jakov VI, sin njene tetke Margarete Tudor, Stuarti su zasjeli i na englesko-irski tron.

Krune Engleske i Škotske Stuarti će nositi sve do 1707. godine, kada se Škotska i Engleska i parlamentarno ujedinjuju u kraljevinu Veliku Britaniju. Prvi, jedini i posljednji Stuart na britanskom prijestolju bila je kraljica Ana. Budući da je ona nadživjela svu svoju djecu, a njen rođak i prethodnik Vilim III nije imao djece, kruna je otišla Hannovercima, potomcima Anine pratetke Elizabete Stuart.

Stuarti nisu u potpunosti izumrli smrću posljednjeg vladara iz te porodice; posljednji član dinastije je bio kardinal Henry Benedict Stuart, unuk Jakova II i VII. Klan Stewart, međutim, postoji i danas.

## Također pogledajte 
* Spisak škotskih kraljeva
* Spisak britanskih kraljeva

Kategorija:Škotske dinastije
Kategorija:Engleske dinastije
Kategorija:Britanske dinastije
Jasenica

:
* Jasenica (Bosanska Krupa), naselje u općini Bosanska Krupa.
* Jasenica (Čapljina), naselje u općini Čapljina.
* Jasenica (Gradačac), naselje u općini Gradačac.
* Jasenica (Modriča), naselje u općini Modriča.
* Jasenica (Mostar), naselje u općini Mostar.
* Jasenica (Srebrenik), naselje u općini Srebrenik.
* Jasenica (Zvornik), naselje u općini Zvornik.
* Jasenica (Neretva), rijeka, pritoka Neretve.
* Velika Jasenica, naselje u općini Bosanska Krupa.

:
* Jasenica (Morava), rijeka, pritoka Morave.
* Jasenica (Negotin), naselje u općini Negotin.
* Jasenica (Valjevo), naselje u općini Valjevo.
* Jasenica (Žitorađa), naselje u općini Žitorađa.
Valentinovo

mini|Drvo ukrašeno za Valentinovo
mini|
mini|
**Valentinovo** ili **dan svetog Valentina**, obilježava se 14. februara kao **Dan zaljubljenih**. U Sjevernoj Americi, Evropi, kao i u drugim dijelovima svijeta to je tradicionalni dan kad zaljubljeni jedni drugima izražavaju ljubav putem ljubavnih pisama, cvijećem i poklonima. Valentinovo je dobilo ime po svetom Valentinu, zaštitniku zaljubljenih, koji je bio episkop i mučenik, a živio je u 3. vijeku. Pogubljen je 269. odrubljivanjem glave u doba kad je Rimskim Carstvom vladao car Klaudije II.

## Vanjski linkovi 
* 

Kategorija:Međunarodni praznici
Kategorija:Praznici u februaru
Ruža

**Ruža** () rod je drvenastih biljaka iz familije Rosaceae. Uzgaja se zbog lijepih mirisnih cvjetova i do danas postoje mnogi hibridi i kultivari ruža koji se međusobno razlikuju po boji i izgledu cvijeta, mirisu i postojanju trnova. Postoji veliki broj divljih ruža, čiji se plod (šipak, šipurak) bogat vitaminom C koristi u ishrani i za pripremu čajeva. Ružu nazivaju i kraljicom cvijeća. Ružine latice sadrže eterična ulja, tanine, šećer, limunsku, jabučnu, vinsku i ćilibarnu kiselinu te niz aromatičnih djelotvornih tvari.
mini|lijevo
Ruža se pored svoje ljepote i mirisa kao ukrasno cvijeće koristi i u: kozmetici, medicini i kulinarstvu.
U kozmetici kao razni mirisi ruževa za usne.
U medicini kao dio u lijeku.
U kulinarstvu kao proizvod pod imenom ružina vodica.

## Vanjski linkovi 
* 

Kategorija:Rosaceae
The CW Television Network

**The CW Television Network** (ili samo **The CW**) jest televizijska mreža u SAD-u pokrenuta 2006. Emitira mješoviti program s mreža UPN i The WB, koje su prestale nezavisno postojati 15. i 17. septembra 2006, respektivno. The CW je spojio dvije firme, CBS Entertainment Group, pododjeljenje Paramount Globala, vlasnika UPN-a, i Warner Bros. Entertainment, pododjeljenje Warner Bros. Discoveryja, većinskog vlasnika The WB-a. Ime joj potječe od prvih slova imena ove dvije korporacije *(**C**BS i **W**arner Bros.).*

## Također pogledajte 
*Kids' WB
*The CW Daytime
*The CW Plus
*CW Now
*Medijska konsolidacija

## Reference 
## Vanjski linkovi 
* Službeni sajt
* Službeni CW MySpace
* Službeni forum

CW Television Network, The
.net

mini|200px|Logo
**.net** je najviša internet domena. Jedna je od prvih šest najviših internet domena i u upotrebi je od 1985. godine. U početku je bila dodjeljivana isključivo web sajtima raznih netvorka i ISP kompanijama, a uskoro poslije, zbog velikog interesovanja i razvoja interneta, prešla je u masovnu upotrebu i automatizovani način zakupa domene, što znaći da nisu potrebna striktna odobrenja prilikom zakupa.

**Ova** domena je generička domena najvišeg nivoa (gTLD) koja se koristi u sistemu imena domena na Internetu. Naziv je izveden od riječi *network (mreža)*, što ukazuje da je prvobitno bilo namijenjeno organizacijama koje se bave mrežnim tehnologijama, kao što su pružatelji internetskih usluga i druge infrastrukturne kompanije. Međutim, nema službenih ograničenja i domena je sada imenski prostor opće namjene. Još uvijek je popularna kod mrežnih operatera i reklamnog sektora, i često se tretira kao alternativa .

 je jedna od originalnih domena najvišeg nivoa (ostalih šest su , , , , , i ).

## Reference 
## Također pogledajte 
* Spisak ostalih najviših internetskih domena

## Vanjski linkovi 
* 
* 
* 

Kategorija:Najviši generički domeni
Norwich (čvor)

## Mjesta 
* Norwich, grad u Engleskoj
* Norwich (Connecticut), grad u SAD-u

## Sport 
* Norwich City FC, engleski nogometni klub iz Norwicha
Sveti Valentin

mini|250px|desno|Sveti Valentin i učenici (14. vijek)
**Sveti Valentin** bio je biskup i mučenik, a živio je u 3. vijeku. Pogubljen je 269. godine odsijecanjem glave u doba kad je Rimskim carstvom vladao car Klaudije II.

Kasnije je car Julije I u 4. vijeku nad njegovim grobom podigao baziliku, te se od tada taj svetac počeo poštovati među kršćanima. U 15. vijeku je ovaj svetac povezan s praznikom zaljubljenih, što se održalo do danas.

Spomen mu je u Katoličkoj crkvi 14. februara.

### Valentin kao zaštitnik zaljubljenih 
U Starih Grka je od sredine januara do sredine februara bio mjesec Gamelion u kojem se obilježavala svetost braka Here i Zeusa.

U antičkom Rimu 15. februara bio je dan kad se slavio Lupercus, bog plodnosti (često prikazivan polugol, obučen u kožu jarca). Djevojka koju bi glumac koji je personificirao Lupercusa dotaknuo, bila bi uvjerena kako će biti plodna.

U Srednjem je vijeku sredina februara tradicionalno bila smatrana kao doba kad se pare ptice.

### Crkva i dan Sv. Valentina 
Sve do 1969. godine dan Svetog Valentina slavio se 14. februara kao spomen. Dan je zatim izbrisan iz katoličkog kalendara, te je postao tek neobavezni spomen dan, zbog želje za smanjenjem broja spomena svetaca o kojima nema dovoljno historijskih podataka.

### Zanimljivosti 
U Shakespearovom Hamletu spominje se rečenica: "Sutra je Dan sv. Valentina".

Valentin
Kategorija:Kršćanski sveci
Aristip

desno|mini|Aristip iz Kirene
**Aristip iz Kirene** (starogrčki: Ἀρίστιππος ὁ Κυρηναῖος;  435 –  356 pr. n. e.) bio je hedonistički grčki filozof i osnivač Kirenske škole filozofije.

## Filozofija 
Zastupao je hedonizam, koji se zasnivao na ljudskim čulima. Sokratov pojam "dobrog" shvatao je kao ljudski nagon. Prema Aristipu, cilj svakog ljudskog rada jest zadovoljavanje tjelesnih potreba. Moral i dobro vladanje ne igraju neku posebnu ulogu. Kao ekstremna vrsta zadovoljavanja potreba naveo je krađu i ubistvo. Njegovi sljedbenici, hedonisti, smatrani su ateistima (bezbožnicima). Unuk, koga je rodila njegova kćerka Areta iz Kirene, nastavio je propovijedanje hedonizma nakon njegove smrti.

## Napomene 
## Reference 
## Vanjski linkovi 
* www.iep.utm.edu 
* www.textlog.de 

Kategorija:Grčki filozofi
Hrvatski ovčar

mini|desno|300px|Hrvatski ovčar

**Hrvatski ovčar** je rasa psa porijeklom iz Hrvatske. To je hrvatska autohtona pasmina i potiče od pasa koje su Hrvati doveli sa sobom migrirajući u ove krajeve. Ti se psi neprekidno uzgajaju u Hrvatskoj, najviše u Slavoniji, od tih dana do danas. Hrvatski ovčar je pažljiv, radišan, žustar i inteligentan pas velike energije i sa snažnom potrebom za ljudskim društvom. Izdržljiv je, otporan na bolesti te skroman u pogledu hrane i držanja. Posjeduje dobro razvijen ovčarski nagon te je odličan pas čuvar. U FCI je priznat pod rednim brojem #277.

## Standardi 
Hrvatski ovčar je pas na donjoj granici srednje visine. Osnovno je crne boje, a karakteristična je kratka dlaka na glavi i nogama. Dlaka na ostatku tijela je duža, valovita do kovrdžava. Visina kod grebena iznosi kod mužjaka i kod ženke 40-50 cm. Pas je nešto izduženog formata (on je oko 10% duži od visine). Glava je relativno laka, klinastog oblika. Njuška se prema lobanjskom dijelu glave odnosi kao 9:11. Ukupna dužina glave iznosi oko 20 cm. Vrat je nešto podignut nad leđnom linijom, gornja i donja linija vrata je ravna. Umjereno je dug, srednje snažan, dubok, dobro zaobljen, mišičav. Koža je bez nabora i gusto je odlakan. Hrvatski ovčar kreće se živahnim kasom, a korak mu je umjerene dužine.

## Vanjski linkovi 
* Hrvatski ovčar (hr)

Kategorija:Hrvatska
Kategorija:Rase pasa
Sisak

280px|mini|Sisak, rimokatolička crkva "Uzvišenje Svetog Križa"
**Sisak** je grad u Hrvatskoj i sjedište Sisačko-moslavačke županije.

## Historija
Naseljen je već u prahistorijsko doba. Urbano naselje postoji od 4. vijeka p.n.e., a u rimsko vrijeme postaje glavni grad cijele provincije.

Godine 1593. kod sisačke tvrđave došlo je do velike bitke između Osmanlija i hrvatsko-slovensko-austrijske vojske u kojoj su Osmanlije poražene.

Do teritorijalne reorganizacije u Hrvatskoj nalazio se u sastavu stare općine Sisak.

## Stanovništvo
Na popisu stanovništva 2021. godine, grad Sisak je imao 40.121 stanovnika, od čega u samom Sisku 27.859.

### Grad Sisak 
**Napomena**: *Nastao iz starih općina Sisak i Petrinja.*

### Sisak (naseljeno mjesto) 
**Napomena**: *Uključuje podatke za odvojeno iskazane dijelove grada **Stari Sisak** u 1931. i **Novi Sisak** u 1857., 1869. i 1931. Sadrži podatke i za bivša naselja **Caprag** u 1857., 1890., 1900. i 1931, **Galdovo** od 1857. do 1900. i u 1931. te **Galdovo Erdedsko** od 1857. do 1948. Od 2001. smanjeno izdvajanjem naselja Crnac, Novo Pračno i Novo Selo. Sadrži podatke za naselja Crnac od 1948. do 1991., a Novo Pračno i Novo Selo od 1953. do 1991.*

### Popis 1991.
Na popisu stanovništva 1991. godine, naseljeno mjesto Sisak je imalo 45.792 stanovnika, sljedećeg nacionalnog sastava:

### Popis 1910.
## Galerija 

File:Sisak 1st street.JPG|gradska ulica
File:Old bridge - Sisak.jpg|stari most na Kupi
File:Sisak by the river.JPG|obala 
File:Sisak, park.jpg|gradski park
File:Sisak Gimnazija.JPG|gimnazija
File:Sisak Kupa river3.JPG|rijeka Kupa, na toku kroz Sisak
File:Sisak Veliki Kaptol.JPG|zgrada "Veliki kaptol"
File:Sisak Fortress.jpg|Sisačka tvrđava
File:Tvrđava.sisak.JPG|detalj tvrđave
File:Sisak fortress, inside.jpg|tvrđava, unutrašnjost
File:Sisak sinagogue.JPG|sinagoga
File:Sisak old storahouse.JPG|staro skladište "Holandska kuća"
File:Sisak vodotoranj.JPG|vodotoranj
File:Spomen park Brezovica.JPG|spomen-park *Brezovica*
File:SegestaStadion.JPG|stadion "Segesta"

## Također pogledajte
* Bitka kod Siska
* Spisak gradova u Hrvatskoj
* Tvrđava Sisak

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Gradovi u Hrvatskoj
Kategorija:Gradovi u Sisačko-moslavačkoj županiji
*
Hugo Gunckel Lüer

**Hugo Gunckel** (1901.-1997. godine) je bio čileanski botaničar i hemičar.

## Bibliografija 
* "Helechos de Chile" Monografías Anexos de los Anales de la Universidad de Chile, 245 pp. 
* "Bibliografía Moliniana" Fondo Andrés Bello, 166 pp.

## Reference 
## Vanjski linkovi 
* https://species.wikimedia.org/wiki/Hugo_Gunckel_L%C3%BCer
* Gunckel, H. (1982). Significado de nombres genéricos de algunas plantas de la flora chilena. *Academia* N° 4. Academia Superior de Ciencias Pedagógicas. 157-180 Chloris chilensis vol. 9., Nº2) 

Kategorija:Biografije, Valdivia
Kategorija:Rođeni 1901.
Kategorija:Umrli 1997.